  Туспуктэм: Руслан Нуриахметов Наталия Сильвестрова Сюмси ёросын Эгра – Сьӧлта – Сюмси – Киров улосэн висгож сюресэз тупатъяны кутскизы. Сюрес люкетлэн кузьдалаез 8,4 иськем. Ужъёсты «Безопасные качественные дороги» йӧскалык ӵектос улсын быдэсто. Со сярысь улосвыл тӧролэн но кивалтэтлэн пресс-службазы ивортӥз. Вить искем сюрес вылысь асфальтэз утялтӥзы ни, али волятон ужъёсты быдэсто. Сюрес вылэ кык полэс выль ГОСТ-ъя дасям асфальтобетон вӧлдыны, мукет сюресъёсы выжонъёсты тупатыны, сюрес дуръёсты юнматыны малпало. «Асфальт та сюрэслэн тямыс иськемаз гинэ урод луэмын ӧвӧл. Соин эшшо 13,4 искемъем люкетсэ 2024-тӥ арын тупатъяны малпамын вал. Но ватсам коньдон висъямлы луыса ужъёсты ӝоггес быдэстомы. Али торгъёс мыно. Подрядчикез быръем бере тупатъян ужъёс мукет сюрес люкет вылын но кутскозы. Озьыен, таяз арын та сюрэслэсь 21,8 искемзэ выльдомы » Алексей Горбачёв, Удмуртиысь транспортъя но сюрес возёсъя министр Тодэ вайытом, 2023-тӥ арын лэсьтӥськонэз ӝоггес ортчытон понна висъям коньдонэн Удмуртиын 40-лэсь трос искем сюресъёсты ватсаса тупатъялозы. Тегъёс: сюресъёс тупатъянужъёс йӧскалыкӵектосъёс Сюмси Удмуртия  